מבצע מגן וחץ

מבצע מגן וָחץ היה מבצע צבאי של צה"ל ברצועת עזה נגד ארגון הטרור הג'יהאד האסלאמי הפלסטיני (הגא"פ). המבצע החל ב-9 במאי 2023, ליל ל"ג בעומר, והסתיים כעבור חמישה ימים, ב-13 במאי. במבצע הרג צה"ל שישה מבכירי הג'יהאד האסלאמי בסדרת סיכולים ממוקדים, ולמעלה מ-19 מחבלים נוספים בחופת אש ותקף מאות מטרות, בהן מאגרי רקטות וטילים, משגרי רקטות, מרגמות, מפקדות, מעבדות נפץ ואתרים לייצור אמל"ח. הג'יהאד האסלאמי שיגר לעבר ישראל למעלה מ-1,400 רקטות ארטילריות, טילי נ"ט ופצצות מרגמה, חמישית מהן כשלו והתפוצצו בשטח הרצועה. צה"ל ביצע שני יירוטים מבצעיים מוצלחים באמצעות מערכת "קלע דוד" ו"כיפת ברזל" יירטה למעלה מ-430 רקטות ב-95% הצלחה. ב-2 במאי 2023 מת בכלא בישראל האסיר הביטחוני ח'דר עדנאן, חבר בפלוגות אל-קודס של הג'יהאד האסלאמי הפלסטיני, אחרי שביתת רעב ממושכת. ימים אחדים לפני מותו פסק השופט הצבאי סא"ל מנחם דרורי כי עדנאן לא ישוחרר, כי "הוא אדון על גופו... ועליו לקבל את התוצאות האפשריות ממעשיו. חברה מתוקנת אינה יכולה להרשות לעצמה להיות בת ערובה של אדם אשר דורש את שחרורו". החלטת השופט דרורי נשענה גם על הקביעה כי עדנאן אינו נמצא בסכנת חיים מיידית, וזאת על אף התרעת ארגון רופאים לזכויות אדם כי מרפאת השב"ס איננה ערוכה, מבחינת צוות וציוד, לתת מענה במקרה של התדרדרות במצבו, התערבות שאותה הסכים עדנאן לקבל. בתגובה למותו, בהמשך אותו היום שיגרו מחבלים מארגון הג'יהאד האסלאמי הפלסטיני 102 רקטות לעבר שדרות, יישובי עוטף עזה וצפון הנגב. במטחים אלו נפצע קשה אדם (עובד זר) בשדרות ונפצעו עוד כ-6 אנשים. במשך שבוע נמנעה ישראל מלהגיב על הירי מהרצועה, עד 9 במאי, שבו החל המבצע, באישורם של ראש ממשלת ישראל, בנימין נתניהו, ושר הביטחון, יואב גלנט (ללא שיתוף של הקבינט המדיני-ביטחוני). ההסבר שנתן דובר צה"ל, תא"ל דניאל הגרי לשמו של המבצע: "צה"ל יצא הלילה יחד עם השב"כ לפעולה ממוקדת מול בכירי גא"פ בעזה שהיוו גורם מערער ליציבות הביטחונית. קראנו למבצע "מגן וחץ", כי הוא מבצע שמהותו גם בהגנה וגם בהתקפה". בנוסף על כך, החץ מסמל את זמן תחילת המבצע, ערב ל"ג בעומר. מנגד, שם המבצע בפי הארגונים הפלסטינים הניצבים מול ישראל (לעיתים מכונים בתקשורת המסורתית בתור 'חמ"ל הפלגים המשותף בעזה'), הוא "מבצע נקמת החופשיים" (ערבית: عملية ثأر الأحرار; בתעתיק: עַמַלִיֶّת תַ'אְר אל-אַחְרַאר). בשעה 02:05 החלו מטוסי חיל האוויר לתקוף יעדי טרור ברצועת עזה. בתקיפות נהרגו שלושה בכירים בג'יהאד האסלאמי הפלסטיני – מפקד מרחב צפון רצועת עזה אבו האדי ח'ליל סלאח אל-בהתיני, שהיה אחראי לירי הרקטות לעוטף עזה בשבוע שקדם למבצע; מזכיר המועצה הצבאית של הארגון ג'יהאד שאכר רנאם (תעתיק מדויק: ע'נאם), שתכנן בין היתר את הפיגוע שבו נרצחו טלי חטואל וארבע בנותיה בשנת 2004 בגוש קטיף; וטארק עז א-דין, משוחרר עסקת שליט שהיה אחראי על הכוונת פיגועי טרור ביהודה ושומרון. בתקיפה הזו נהרגו עשרה בני אדם נוספים: שתיים מנשות בכירי הג'יהאד שנהרגו, שלושה מילדיהם, בני 4, 8 ו-12, וחמישה משכניהם, בהם ד"ר ג'מאל חסואן, שניהל מרכז לבריאות בעזה והיה גם אזרח רוסיה. בעקבות התקיפה הוכרז מצב מיוחד בעורף, ופיקוד העורף הנחה את תושבי עוטף עזה להיכנס למקלטים עד להודעה חדשה, והשבית את הלימודים במוסדות החינוך בכל אזור עוטף עזה, לכיש וצפון הנגב עד השעה 18:00 בערב למחרת, וכן אסר על התקהלות של מעל ל-10 אנשים בשטח פתוח ו-100 אנשים בתוך מבנה. בנוסף נסגרו מספר צירי תנועה באזור עוטף עזה ביניהם הכביש הראשי של האזור כביש 232. בשעה 17:00 באותו היום חיל האוויר הישראלי תקף ברפיח חוליית נ"ט שהתכוונה לירות על אזרחים ישראלים במעבר כרם שלום. בתקיפה נהרגו שני מחבלים. בסביבות השעה 11:30 בבוקר, תקף חיל האוויר הישראלי חוליית מחבלים בח'אן יונס שעמדה לשגר רקטות, והרג את כל שלושת אנשי החוליה, וכן השמיד מפעלים לייצור אמל"ח של הג'יהאד האסלאמי הפלסטיני בשטחי רצועת עזה. לאחר מכן, שוגרו מטחי רקטות מהרצועה לעבר ישראל, לראשונה במהלך המבצע, ונשמעו מספר אזעקות צבע אדום ברחבי עוטף עזה, שדרות ואשקלון. תוך זמן קצר הורחב טווח הירי מהרצועה ושוגרו רקטות גם לאזור אשדוד, השפלה, גוש דן ותל אביב. רובן המוחלט של הרקטות יורטו בידי מערכת כיפת ברזל. בתוך כשעה שיגרו הפלסטינים יותר מ-100 רקטות לעבר ישראל ושלושה ישראלים נפצעו קל לאחר שנפלו תוך כדי ריצה למרחב מוגן. במקביל, לאורך שעות אחר הצהריים תקף חיל האוויר כ-40 משגרי רקטות, עמדות ואמצעי שיגור נוספים של הגא"פ ברצועת עזה. לבינתיים רוב הירי התרכז ביישובי עוטף עזה הקרובים, אך נורה מטח גם לעבר אזור גן יבנה. במטח הרקטות ששוגר לעבר גוש דן בצהריים הופעלה מערכת היירוט "קלע דוד" ויירטה אחת מן הרקטות ששוגרו. בערב עלתה האפשרות להפסקת אש בתיווך מצרים, אך לאחר מספר שעות ישראל הכחישה זאת והמשיכה בלחימה. לטענת גורמים בממשלה, הסיבות להמשך המבצע והכחשת הפסקת האש הראשונה הייתה כי "הם (הגא"פ) מחפשים הישגים באופן נואש" וחוסר ההיענות לדרישת הגא"פ להחזרת גופת עדנאן והפסקת הסיכולים הממוקדים נגד בכירים בארגון. בסביבות השעה 19:30 החלו מטחים נוספים לעבר עוטף עזה, גן יבנה, באר טוביה, גוש דן, באר שבע ונתיבות. כשלושה בני אדם נפצעו קל בעת ריצה למרחב מוגן. שתי פגיעות ישירות באשקלון ושדרות הסתיימו ללא נפגעים. בתגובה למטח תקף צה"ל ארבעה מתחמים צבאיים של הג'יהאד האסלאמי בעזה ומתחם ימי אחד. בסביבות השעה 21:00 נורה מטח לעבר אשקלון, שדרות, נתיבות וישובי עוטף עזה. רקטה פגעה פגיעה ישירה בבית באשקלון. הירי נפסק בסביבות השעה 23:55 בלילה. במהלך היום השני למבצע זוהו 469 שיגורים לעבר ישראל, 333 מהם חצו את הגבול ו-107 שיגורים נפלו בשטח הרצועה. בוצעו 153 יירוטים. לפחות ארבעה פלסטינים, בהם ילדים, נהרגו כתוצאה משיגורים כושלים של הג'יהאד האסלאמי שנפלו בשטח רצועת עזה. בסמוך לשעה 01:30 החל חיל האוויר לתקוף יעדים של הג'יהאד האסלאמי בצפון הרצועה. בלילה מטוסי קרב של צה"ל הרגו בסיכול ממוקד שלושה מחבלים בארגון הטרור הג'יהאד האסלאמי בח'אן יונס, בהם עלי חסן ע'אלי, ראש המערך הרקטי של הגא"פ שהיה אחראי על תהליכי הכוונת וביצוע ירי רקטי לעבר ישראל, בין היתר גם על המטחים האחרונים שלפני פתיחת מבצע "מגן וחץ" שהובילו לתחילת המבצע. בנוסף הוא הכווין ולקח חלק במתווי הירי ובמטחי הרקטות שכוונו לישראל במבצע "שומר חומות" ובמבצע "עלות השחר". הירי הרקטי של הגא"פ התחדש לאחר 8 בבוקר, כשרקטות נורו ליישובי עוטף עזה ושדרות; אחת הרקטות פגעה בלול ביישוב במועצה האזורית אשכול, והרגה את כל התרנגולות בלול. אדם נפצע קל מרסיס במקום. המטחים נמשכו ברציפות עד שעות הצהריים המאוחרות. חיל האוויר הישראלי תקף לאורך היום בורות שיגור ומפקדות של הגא"פ ברצועה. בפעם הראשונה מתחילת המבצע, הצטרפה גם שייטת ספינות הטילים של חיל הים לתקיפות כאשר כלי שיט תקף מתחם צבאי שבו ממוקמות עמדות בשימוש הכוח הימי של הגא"פ במרכז רצועת עזה. אחר הצהריים, צה"ל הרג את אחמד אבו דקה, סגן מפקד הכוח הרקטי בג'יהאד האסלאמי. לדברי דובר צה"ל, הוא היה על הכוונת עוד ביומו הראשון של המבצע אך הפעולה להריגתו נדחתה מאחר שהשתמש באזרחים כמגן אנושי. אחר הצהריים שיגר הג'יהאד האיסלאמי מטח רקטות לאשקלון, באר טוביה ויישובי חבל לכיש וחוף אשקלון, והתחדשו המטחים הקבועים על עוטף עזה. בערב נשמעו גם מספר אזעקות בצפון השפלה. אחת מן הרקטות במטח פגעה בבניין ברחובות. בפגיעה נהרגה אישה בת 80 ונפצעו כ-16 אזרחים. בנוסף התחדשו בשעות הערב המטחים לעבר אשקלון, והמטחים לעבר עוטף עזה התחזקו מאוד לפרקים. לאחר מכן שוגרו רקטות לעבר גן שורק, פלמחים, ראשון לציון, חולון ובת ים, נוסף על מטחים כבדים על אזור לכיש, אשקלון וסביבתה ועוטף עזה. במהלך יום זה תקף חיל האוויר הישראלי מנהרה תת-קרקעית ושני משגרי רקטות מוטמנים של הג'יהאד האיסלאמי ברצועת עזה. כמו כן, צה"ל הרג מחבל עם מרגמה קצת אחרי ששיגר פצמ"רים לעבר ישראל. במקביל, כוחות צה"ל, שב"כ ומג"ב עצרו 25 מחבלים מהג'יהאד האסלאמי ביהודה ושומרון והרגו שני מחבלים בפעילות מבצעית בכפר קבאטיה שמדרום לג'נין. עד בוקרו של 12 במאי זוהו 866 שיגורים סך הכל. מתוכם 672 חצו לשטח ישראל ו-163 שיגורים כשלו. בוצעו כ-260 יירוטים. בסביבות 9:00 מטוסי קרב של חיל האוויר תקפו פעם נוספת מטרות לחימה של הגא"פ ברצועה. כעבור שעתיים, אחרי כמעט 12 שעות שבהן לא נשמעו אזעקות, החלו מטחי רקטות קבועים לעבר יישובי עוטף עזה, שלא נפסקו עד 15:35. כשעה לאחר תחילת המטחים לעוטף החל מטח של 4 רקטות לראשונה מתחילת המבצע לעבר הרי ירושלים, ביתר עילית, בית שמש וגוש עציון. בגוש עציון ובביתר עילית זו הייתה האזעקה הראשונה מאז מבצע צוק איתן. בפעם השנייה במבצע מערכת קלע דוד יירטה את אחת הרקטות. בהמשך היום בלט ירי מרגמות ליישובי עוטף עזה ובעיקר על כרם שלום, נחל עוז ועלומים. אחרי הצהריים, הרג צה"ל בסיכול ממוקד את איאד אל-חסני, ראש חטיבת המבצעים בג'יהאד האסלאמי. איתו נהרגו עוד 3 מחבלים. לאחר מכן המשיך חיל האוויר בגל תקיפות מאסיבי ברחבי רצועת עזה ובעיקר באזור רפיח ועזה. בערב תקף צה"ל משגרי רקטות ומרגמות מוטמנים של הג'יהאד האסלאמי ומפקדות מהן ניהל ארגון הטרור את הירי. מעט אחר השעה 19:00 שוגר מטח רקטות לשדרות, עוטף עזה, נתיבות, חוף אשקלון, וגם ליישובי נחל שורק ובאר טוביה. בערב נורה טיל נ"ט ליד קיבוץ כיסופים, כתוצאה מכך פרצה שרפה בשדות ליד הקיבוץ ללא נפגעים. לאחר כמה שעות של שקט ללא ירי רקטי מהרצועה, בסביבות השעה 05:00 בבוקר חודש הירי לעבר אשקלון ועוטף עזה. כתגובה, מטוסי קרב של חיל האוויר תקפו ברצועה ותקפו משגרי רקטות באל-בורייג'. במקביל כוחות צה"ל הרגו בשכם שני מחבלים מבוקשים והשמידו מעבדת נפץ. בהמשך היום תקף צה"ל בבית חאנון בתים של מחבלים נוספים בג'יהאד האיסלאמי, לאחר כמה שעות נורו מטחים לאשדוד, גן יבנה, דרום השפלה, אשקלון, נתיבות, שדרות ועוטף עזה. בסביבות השעה 14:00 נורה מטח פצמ"רים וטילי נ"ט ליישובים בארי ושוקדה, מהמטח נפצעו שלושה רועי צאן בדואים תושבי עזה שעובדים בישראל, שניים מהם נפצעו באורח קשה ואחד באורח בינוני, ואחד מהם מת מפצעיו כעבור כמה שעות. פחות משעה לאחר מכן נורה מטח גם לעבר השפלה, אשדוד, גן יבנה ועוטף עזה. בשעה 19:00 חודש הירי לשדרות ועוטף עזה, ולראשונה במבצע נשמעה אזעקת צבע אדום גם באופקים, לאחר מכן המשיך הירי ונורה גם מטח רקטות לנתיבות. בסביבות השעה 20:00 התחילו לדווח בתקשורת על הפסקת אש ב-22:00. ב-21:40 החל מטח רקטות לעבר גוש דן, פלמחים, ועוטף עזה – רקטה יורטה מעל ראשון לציון ורסיס נפל ליד הלייב פארק, בו הייתה אמורה להיערך הופעה גדולה של להקת הבקסטריט בויז, שנדחתה בגלל המצב הביטחוני. הירי הרקטי לא נפסק למרות הפסקת האש, ונמשך 13 דקות אחרי שזאת נכנסה לתוקף. אזעקה נוספת נשמעה מאוחר יותר, ב-23:11, בנירים ועין השלושה. בתגובה לירי חיל האוויר תקף בורות שיגור של הגא"פ בצפון הרצועה. זמן קצר לאחר מכן ראש המל"ל, צחי הנגבי, הצהיר כי סבב הלחימה הסתיים. עם זאת, צה"ל ביצע התקפה נוספת ברצועה בעקבות המשך הירי מעזה, שנמשכה לתוך יום המחרת. מכניסת הפסקת האש לתוקף ב-22:00 ועד השיגור ב-23:11 שוגרו כ-37 רקטות. כיפת ברזל יירטה כ-12 רקטות, 16 נפלו בשטחים פתוחים והשאר בשטח רצועת עזה. זמן מועט לאחר חצות הלילה, צה"ל תקף ברצועה בתגובה לשיגורי הרקטות לאחר הפסקת האש. בשעה 18:33, כ-20 שעות לאחר כניסת הפסקת האש לתוקף, הג'יהאד האסלאמי הפר את הפסקת האש ושיגר רקטה בודדת לעבר זיקים, נתיב העשרה ודרום אשקלון. אזעקות נשמעו באזורים אלה, והרקטה נפלה בשטח פתוח, לא גרמה לנפגעים או נזק. מהצד הפלסטיני נטען כי השיגור חל כתוצאה מכשל טכני. כחצי שעה לאחר הירי, טנקים של צה"ל תקפו בתגובה מטרות לחימה של החמאס בצפון רצועת עזה. למרות לחציה של איראן על חמאס להשתתפות במבצע נגד ישראל, חמאס לא נכנס ללחימה באופן פעיל, אך נתן לג'יהאד האסלאמי אישור להשתמש בבורות השיגור של הזרוע הצבאית שלו (ואולי גם ברקטות באחזקת החמאס), לאחר שבורות השיגור של הג'יהאד האסלאמי הושמדו כליל[דרוש מקור]. עם זאת, דובר חמאס הצהיר ב-10 במאי כי כל הפלגים הפלסטיניים בעזה אחראים למטחי הרקטות ששוגרו קודם לכן, כולל חמאס, אך מאוחר יותר טען דובר צה"ל שרק הג'יהאד האסלאמי ירה באותו יום. לעומת זאת, בערוצי הטלגרם המקומיים ברצועת עזה, החזית העממית לשחרור פלסטין, החזית הדמוקרטית לשחרור פלסטין וגדודי חללי אל-אקצא לקחו אחריות על ירי של חלק מהרקטות. נוסף על כך, הזרוע הצבאית של גדודי אל-מוג'אהידין, פלג טרור פלסטיני, נטל אחריות על שניים מפעיליו שנהרגו בעת שניסו לשגר רקטות. במסגרת המבצע בוצעו סיכולים ממוקדים בשישה מראשי הג'יהאד האסלאמי הפלסטיני. לאורך המבצע, צה"ל תקף מטרות רבות של הג'יהאד האסלאמי הפלסטיני. מטרות אלו כוללות: 122 משגרי רקטות, כאשר רוב המשגרים מוטמנים ומוסתרים. לפי ההערכה, בבורות אלו הושמדו יותר מ-800 רקטות שכוונו לשטח ישראל. 12 אתרי ייצור רקטות ואמצעי לחימה, רובם הושמדו. 19 מפקדות מבצעיות. 19 מרגמות. 8 מוצבי גא"פ. חיל האוויר הישראלי ביצע כ-4,000 גיחות בהם הטיל 390 חימושים במשקל כולל של 250 טונות על 278 מטרות. בנוסף, מערך "חופת אש" של צה"ל (שמורכב ממרכז האש של אוגדת עזה, חיל התותחנים וחיל האוויר הישראלי) תקף 19 מחבלים בסיכול 10 חוליות טרור (נ"ט, רקטות ומרגמות). בסך הכל, צה"ל – לרבות חיל האוויר הישראלי, יחידה 5252 של חיל התותחנים וכוחות נוספים – הרג מעל ל-25 מחבלים, בהם 6 בכירים שנהרגו בסיכול ממוקד. בסך הכל, במהלך המבצע זוהו 1,496 שיגורי פצמר"ים ורקטות. כ-1,139 רקטות חצו לשטח ישראל מתוכם כ-460 רקטות נורו לעבר שטחי מגורים, כיפת ברזל יירטה כ-437 רקטות ושני שיגורים נוספים יורטו על ידי קלע דוד, מעל ל-95% אחוזי הצלחת יירוט למערכות ההגנה האווירית. כ-21 רקטות לא יורטו ונפלו בשטחי מגורים. כ-679 שיגורים נפלו בשטחים פתוחים. כ-291 שיגורים נפלו והתפוצצו בתוך רצועת עזה וכ-29 שיגורים נפלו בים. מנגד, 422 מטרות של הגא"פ הותקפו בידי צה"ל. במבצע נהרגו מעל ל-40 פלסטינים, אך משרד הבריאות הפלסטיני מנה רק 33 הרוגים. מרכז המידע למודיעין ולטרור ניתח את השמות ברשימת 33 ההרוגים שפרסמו הפלסטינים. לפי הניתוח, בתקיפות צה"ל נהרגו 20 מחבלים, בהם 13 בכירים ופעילי טרור בגא"פ, 5 פעילי חז"ע ו-2 פעילי פלג הטרור "גדודי המג’אהדין". בנוסף, נהרגו 10 אזרחים מתקיפות צה"ל, 5 מהם היו בני משפחתם של בכירי הגא"פ שחוסלו. שלושה פלסטינים נוספים נהרגו משיגורי רקטות כושלים של גא"פ וחז"ע שנפלו בשטחי הרצועה. לפי המידע שפרסם צה"ל, נהרגו מעל ל-25 מחבלים בהם 6 בכירים בסיכולים ממוקדים ועוד מעל ל-19 מחבלים בחופת אש (סיכול חוליות נ"ט, מרגמות ורקטות). בישראל נהרגה אישה בת 82 מפגיעת רקטה ישירה ברחובות וכן נהרג פועל פלסטיני עזתי שעבד בישראל, מפגיעת רקטה ליד שוקדה, בעלה של ההרוגה ברחובות נפטר לטענת המשפחה משיברון לב כחודש לאחר המבצע וטרם הוכר כנפגע פעולות איבה. מדיה וקבצים בנושא מבצע מגן וחץ בוויקישיתוף מבצע מגן וחץ, באתר צה"ל כתבי ynet, צה"ל פתח במבצע בעזה וחיסל 3 בכירים בג'יהאד האיסלאמי, "מצב מיוחד" בעורף, באתר ynet, 9 במאי 2023 דובר צה"ל: "תוך שניות בודדות תקפנו 3 דירות והפעילים נהרגו.", סרטון בערוץ "עכשיו 14", באתר יוטיוב (אורך: 06:53), 9 במאי 2023 טל לב רם, ‏דובר צה"ל אחרי חיסול הבכיר: ייתכן ירי רקטי לטווח ארוך בשעות הקרובות, באתר מעריב אונליין, 12 במאי 2023 הישג נוסף במבצע: ראש אגף המבצעים של הגי'האד האסלמאי חוסל, סרטון בערוץ "כאן חדשות", באתר יוטיוב (אורך: 02:11), 12 במאי 2023 שי לוי, ‏רוצים הפסקה אבל האש נמשכת: ה"לופ" במבצע מגן וחץ, באתר ‏מאקו‏, 13 במאי 2023 ניר דבורי, ‏בכיר באוגדת עזה: סוכל ירי טיל נ"ט לשטח ישראל, מחסלים חוליות משגרים מהאוויר, באתר ‏מאקו‏, 13 במאי 2023 נועם אמיר, ‏נתוני המבצע נחשפים: צה״ל השמיד את יכולות הייצור של הג'יהאד האסלאמי, בעיתון מקור ראשון, 14 במאי 2023 צה"ל מסכם את המבצע: צפו בתיעוד החדש מהחיסולים, באתר כיפה, 14 במאי 2023 יואב זיתון, תיעוד חדש וגילויים מחיסולי הבכירים בעזה: כך נשמעו הטייסים במכת הפתיחה, באתר ynet, 14 במאי 2023 6 סיכולים ב-5 ימי לחימה - מבצע "מגן וחץ" | צה"ל, סרטון בערוץ "צה"ל - צבא ההגנה לישראל", באתר יוטיוב (אורך: 03:24) יוני בן-מנחם, ה'חץ' הצליח, עכשיו תור ה'מגן', באתר מידה, 14 במאי 2023 אודי דקל, "מגן וחץ": חמאס המרוויח העיקרי, מבט על, גיליון 1723, 14 במאי 2023, באתר המכון למחקרי ביטחון לאומי אורן פרסיקו, המסר של נתניהו נקלט ב-360 מעלות - בכלי תקשורת אחד, באתר העין השביעית, 22 במאי 2024 מבצע "מגן וחץ" ברצועת עזה (עדכון נכון ל-11 במאי 16:00) - מרכז המידע למודיעין ולטרור על שם אלוף מאיר עמית, באתר מרכז המידע למודיעין ולטרור על שם אלוף מאיר עמית, ‏4 באפריל 2023 מבצע מגן וחץ: צוותי מגן דוד אדום העניקו טיפול רפואי ל-77 נפגעים Maurice Hirsch, Adv., Why are the Palestinians hiding 2 Palestinian victims of the recent war in Gaza?, Palestinian Media Watch, ‏18 במאי 2023. תיעוד מעיניי המטוסים - סוכלו עשרות מטרות של הגא"פ, באתר צה"ל, 10 במאי 2023 מבצע מגן וחץ, באתר צה"ל אלון חכמון, ‏בכיר הג'יהאד האסלאמי מת בכלא הישראלי; 3 רקטות נורו לעבר ישראל, באתר מעריב אונליין, 2 במאי 2023 ג'קי חורי, פעיל מרכזי בג'יהאד האיסלאמי מת בכלא לאחר ששבת רעב במשך 86 יום, באתר הארץ, 2 במאי 2023 דין שמואל אלמס, ‏הצהרת נתניהו: "אנחנו בעיצומה של מערכה", באתר גלובס, 9 במאי 2023 מבצע "מגן וחץ" יצא לדרך: שלושה בכירים של הג'יהאד חוסלו, תושבי העוטף הונחו להיכנס למקלטים, באתר ערוץ 7, 9 במאי 2023 ד"ר ערן שמיר-בורר, 2 אנשים החליטו על יציאה למבצע. הקבינט שוב התייתר, באתר ynet, 14 במאי 2023 ינון שלום יתח, מערכת את"צ, איך קובעים שם למבצע?, באתר צבא ההגנה לישראל, ‏9 באוגוסט 2022 שלומי הלר‏, דוד חטואל מברך על חיסול המחבל שאחראי לרצח אשתו ובנותיו: "תמיד נגיע למי שפוגע בנו", באתר וואלה, 9 במאי 2023 ג'קי חורי, שלושה ילדים, שתי אחיות ואב ובנו: האזרחים שנהרגו בתקיפת צה"ל בעזה, באתר הארץ, 9 במאי 2023, גרסה פתוחה של הכתבה באתר msn צה"ל פתח במבצע בעזה וחיסל 3 בכירים בג'יהאד האיסלאמי, "מצב מיוחד" בעורף, באתר ynet, 9 במאי 2023 כלי טיס של צה"ל תקף חוליית מחבלים, בערוץ הטלגרם צה"ל, 5 במאי 2023, 17:37 אריה יואלי, ‏יותר מ-100 רקטות לעבר ישראל; 3 נפגעים מחבלות, באתר "סרוגים", 10 במאי 2023 סוכנויות הידיעות, ‏דיווח פלסטיני: שני צעירים נפצעו בתקיפה חיל האוויר ברצועת עזה, באתר מעריב אונליין, 10 במאי 2023 תיעוד מעיניי המטוסים - סוכלו עשרות מטרות של הגא"פ, באתר צה"ל, 10 במאי 2023 מבצע "מגן וחץ": מערכת "קלע דוד" ביצעה יירוט מוצלח במטח לעבר גוש דן, באתר מעריב אונליין, 10 במאי 2023 יוסי יהושוע, אלישע בן קימון, יירוט מבצעי ראשון אי פעם: "שרביט קסמים" שוגרה מול הרקטה לת"א, באתר ynet, 10 במאי 2023 גורם ישראלי בכיר: "אין הסכם הפסקת אש, אך סביר שיושג בשעות הקרובות", באתר ynet, 10 במאי 2023 דיווחים: "הושגה הסכמה להפסקת אש", בישראל מכחישים, באתר ynet, 11 במאי 2023 דיווחים: "הושגה הסכמה להפסקת אש", בישראל מכחישים, באתר ynet, 11 במאי 2023 ברקע הדיווחים על הפסקת אש: מטח כבד לעבר הדרום והמרכז, צה"ל תוקף מטרות ג'יהאד בעזה, באתר ישראל היום, 10 במאי 2023 מטח הרקטות: שלושה בני אדם נחבלו קלות בדרכם למרחב מוגן, באתר ynet, 10 במאי 2023 חזקי שטרן, ‏תיעוד: מתקפת צה"ל על מתחמים צבאיים של הג'יאהד האסלאמי בעזה, באתר כיכר השבת, 10 במאי 2023 סיכום נתונים - מבצע "מגן וחץ", באתר צה"ל, 10 במאי 2023. אוחזר ב-10.5.2023 בשעה 23:00. נועם אמיר, ‏הקרב התקשורתי: בצה"ל חושפים תיעוד ירי כושל של הג'יהאד האסלאמי שפגע בעזתים, בעיתון מקור ראשון, 11 במאי 2023 סוכל מפקד הכוח הרקטי של ארגון הטרור גא"פ, באתר צה"ל, 11 במאי 2023 מבצע "מגן וחץ": חוסל מפקד בכיר בג'יהאד האסלאמי ברצועת עזה, באתר ערוץ 7, 11 במאי 2023 אריה יואלי, ‏נפילה חמישית בישוב: פגיעה ישירה בלול; נזק כבד, באתר "סרוגים", 11 במאי 2023 ב. ניסני, ‏תיעוד דרמטי: צה"ל תקף מנהרה התקפית תת-קרקעית | צפו, באתר כיכר השבת, 11 במאי 2023 קובי פינקלר, צה"ל ושב"כ חיסלו את סגן מפקד הכוח הרקטי בארגון הג'יהאד האסלאמי, באתר ערוץ 7, 11 במאי 2023 דובר צה"ל: אבו דקה היה על הכוונת, הוא לא סוכל כי השתמש באזרחים כמגן אנושי, באתר ynet, 11 במאי 2023 הפגיעה הישירה בבניין ברחובות - בשל תקלה טכנית, באתר ערוץ 7, 12 במאי 2023, סיון חילאי, פצוע ברחובות: "חתיכות נפלו מהתקרה, כמעט נהרגתי", באתר ynet, 12 במאי 2023 אליהו לוקסנברג, ‏5 פצועים מפגיעה ישירה ברחובות. אחד במצב אנוש, באתר "סרוגים", 11 במאי 2023 אדם קוטב, מאיר תורג'מן, אינגה אברמיאן, בשנות ה-80 לחייה, נהרגה מפגיעת הרקטה ברחובות: "הפיצוץ היה אדיר", באתר ynet, 12 במאי 2023 כוחות הביטחון עצרו 25 פעילי גא"פ באיו"ש, באתר צה"ל, 11 במאי 2023, עינב חלבי, אלישע בן קימון, שני מחבלים חוסלו ליד ג'נין. גם הלילה: לא היו שיגורים לישראל, באתר ynet, 10 במאי 2023 סיכום נתונים - מבצע "מגן וחץ", באתר צה"ל, 11 במאי 2023 אבי גדלוביץ', מטחים לעבר הרי יהודה: אזעקות נשמעו בבית שמש ובביתר עילית, באתר בחדרי חרדים, 12 במאי 2023 אלישע בן קימון, בפעם השנייה בסבב: "קלע דוד" יירטה אחת משתי הרקטות ששוגרו לעבר י-ם, באתר ynet, 12 במאי 2023 אביר מור, ‏תקיפת צה"ל : חוסל ראש חטיבת המבצעים בג'יהאד, באתר "סרוגים", 12 במאי 2023 אלישע בן קימון, דניאל סלאמה, עינב חלבי, עוד סיכול ממוקד: בכיר הג'יהאד שהיה מבוקש 26 שנה נהרג בהפצצת דירה בעזה, באתר ynet, 12 במאי 2023 ספיר ליפקין, ‏בתום חילופי אש: כוחות צה"ל חיסלו שני חמושים באזור שכם, באתר ‏מאקו‏, 13 במאי 2023 הנפילה בעוטף עזה: פצוע אחד במצב קשה, שניים נוספים במצב בינוני, באתר ynet, 13 במאי 2023, הפצועים בנפילת הרקטה בעוטף: 3 תושבי עזה שעובדים בישראל, באתר ynet, 13 במאי 2023 נקבע מותו של העובד מעזה שנפצע קשה מהירי לעוטף, באתר ynet, 13 במאי 2023 דיווח: הושגה הפסקת אש, תיכנס לתוקף ב-22:00, באתר ynet, 13 במאי 2023, ברק רביד ואמיר בוחבוט‏, דיווח: הושגה הפסקת אש תכנס לתוקף בשעה 22:00, באתר וואלה, 13 במאי 2023 אריה יואלי, ‏הפסקת אש? ירי רקטה לעבר ראשון לציון וחולון, באתר "סרוגים", 13 במאי 2023 רסיס רקטה נפל ליד הלייב פארק בראשל"צ, באתר ynet, 13 במאי 2023 דיווח: הושגה הפסקת אש, תיכנס לתוקף ב-22:00, באתר ynet, 13 במאי 2023 שעה אחרי כניסתה לתוקף של הפסקת האש: צבע אדום בעוטף, באתר ynet, 13 במאי 2023 צה"ל תוקף בעזה כשעה אחרי הירי לעוטף, באתר ynet, 13 במאי 2023 האזעקות בחוף אשקלון: רקטה נפלה בשטח פתוח, באתר ynet, 14 במאי 2023 דובר צה"ל: בתגובה לירי לעוטף - הותקפו עמדות של חמאס בעזה, באתר ערוץ 7, 14 במאי 2023 טל לב רם, ‏דובר צה"ל: "אנחנו מוכנים להמשך המערכה, עד כה רק הג'יהאד האסלאמי ירה", באתר מעריב אונליין, 11 במאי 2023 301 העולם הערבי - ערוץ המודיעין, באתר Telegram كتائب شهداء الأقصى _ فلسطين, Telegram كتائب المقاومة الوطنية - قوات الشهيد عمر القاسم, Telegram كتائب الشهيد أبو علي مصطفى, Telegram כך סוכל אחראי תיק המבצעים של הגא"פ, באתר צה"ל, 12 במאי 2023. מבצע "מגן וחץ" במספרים - סיכום מיוחד, באתר צה"ל, 14 במאי 2023 "מזהים ירידה של 50% בהיקף ירי המרגמות", באתר צה"ל, 13 במאי 2023, ובפרט איור זה. אוחזר: 13 במאי 2023, 17:36. מקור זה לא כולל תקיפות שבוצעו אחרי 17:36 ועד תום המבצע יואב זיתון, תיעוד חדש וגילויים מחיסולי הבכירים בעזה: כך נשמעו הטייסים במכת הפתיחה, באתר ynet, 14 במאי 2023 יואב זיתון, עינב חלבי, השיגורים, היירוטים, החיסולים | הנתונים המלאים: סיכום "מגן וחץ" במספרים, באתר ynet, 14 במאי 2023 הרוגים פלסטינים ברצועת עזה במבצע "מגן וחץ" – ניתוח וממצאים, באתר מרכז המידע למודיעין ולטרור על שם אלוף מאיר עמית, ‏16 במאי 2023 דודי טל, עצוב: מת סרגיי אברמיאן, בעלה של אינגה ז"ל שנהרגה מפגיעת הטיל, באתר ערים, ‏16 ביוני 2023